Aziz Sancar

Aziz Sancar (Savur, 1946ko irailaren 8a) turkiar biologoa da. 2015eko Kimikako Nobel Saria jaso zuen Tomas Lindahl eta Paul Modrichrekin batera DNAren konpontzeari buruzko ikerketengatik.

Medikuntza ikasi zuen Istanbulgo Unibertsitatean eta Texasko Unibertsitatean doktoratu zen. Bost urtez lan egin zuen Yale Unibertsitateko laborategian eta ondoren irakasle postua jaso zuen Ipar Carolinako Chapel Hilleko Unibertsitatean.

DNAren konpontzeari, ziklo zelularraren kontrolei eta erloju zirkadianoari buruzko ikerketak egin zituen.

Kategoria:Turkiako zientzialariak
Kategoria:Turkiako musulmanak
Kategoria:Kimikako Nobel Saridunak